**FORT Innovációs utalvány**

A FORT innovációs utalvány célja, hogy Közép-Európai szereplőknek lehetőséget teremtsen K+F szolgáltatók szakértelmének igénybevételére termék, illetve folyamat innovációs tevékenységek elősegítése céljából.

A nemzetközi zsűri által kiválasztott nyertes pályázat egy vissza nem térítendő innovációs utalvánnyal lesz gazdagabb 5000 € értékben. Az utalvány nem pénzbeli támogatást jelent, hanem bizonyos szolgáltatások igénybevételére jogosítja a pályázót a meghatározott határértékig, melynek költségeit a FORT projekt partnerei finanszírozzák. A szolgáltató által kiállított számla alapján a felelős régiós FORT kontaktpont juttatja el az összeget a szolgáltatóhoz. A nyertes pályázó tehát közvetetten kerül támogatásra.

1. **Támogatható tevékenységek**

A FORT innovációs utalvány akár teljes mértékben is fedezheti az igénybeveendő szolgáltatásokat, vagy azok egy részét (pl. egy bizonyos százalékát) abban az esetben, amennyiben az nem haladja meg az 5000 € értéket.

Az innovációs utalvány az alábbi tevékenységekre használható fel:

* Új termék, prototípus kifejlesztése
* Minőségellenőrzési és környezeti megfelelés-vizsgálat
* Innovatív termék üzleti terve
* Ötlet, termék és üzleti modell fejlesztő analízise
* Új koncepciók, előzetes megvalósíthatósági és megvalósíthatósági tanulmányok, illetve problémamegoldó tanulmányok kifejlesztése
* Termék/szolgáltatás tesztelése
* Tanulmányút (pl.: utazási költség, a fogadó intézmény személyi költségei)
* Személyes és intenzív coaching, mentoring
* Technológia-transzfer lehetőségek vizsgálata

Ezen felül további tevékenységek is támogathatók, amennyiben azok benyújtásra kerültek és azokat a FORT konzorcium tagjai elszámolhatónak ítéltek meg.

1. **Nem támogatható tevékenységek**

A FORT innovációs utalvány az alábbi tevékenységekre nem használható fel

* Standard képzések
* Szoftver vásárlása
* Reklámanyagok
* Értékesítési vagy jogi szolgáltatások
* Anyagvásárlás
* Standard szolgáltatások (audit, könyvelés)

1. **A szolgáltató jellemzői**

A FORT innovációs utalvány nyertese lehetőséget kap európai szereplőkkel való közös munka megvalósítására annak érdekében, hogy az elfogadott tevékenységeket az egyik FORT projekt régióban kivitelezhesse:

* Baden-Württemberg (Németország)
* Emilia Romagna (Olaszország)
* Magyarország (egyeztetés alatt)
* Szlovénia
* Szlovákia (egyeztetés alatt)

Amennyiben a nyertes pályázó a fenti régiók egyikében tevékenykedik, az utalványt ugyanezen régióban nem válthatja be, azt a fennmaradó régiók egyikében kell felhasználnia, ezzel is erősítve a FORT projekt partnerrégiói és azok szereplői közötti nemzetközi együttműködést.

1. **A szolgáltató kiválasztása (közbeszerzés)**

Az általános hazai és a nyertes pályázó által támasztott elvárások alapján a régiós FORT partner kiválasztja az igénybeveendő szolgáltatást nyújtó szervezetet a közbeszerzés általános szabályainak figyelembevételével. A felelős FORT partner értékeli a beérkezett ajánlatokat és a leginkább megfelelő és az igényeket minél teljesebben lefedő ajánlatot választja ki. A nyertes szolgáltatóval a régiós FORT partner felveszi a kapcsolatot és biztosítja a pályázóval való első kapcsolatfelvételt.